CELEX: 32020D1168
Language: et
Date: 2020-08-06 00:00:00
Title: Komisjoni rakendusotsus (EL) 2020/1168, 6. august 2020, millega muudetakse rakendusotsust (EL) 2016/587 teatavatel alternatiivkütustel töötada saavatesse sõiduautodesse paigaldatud tõhusate valgusdiood-välisvalgustite osas (EMPs kohaldatav tekst)

7.8.2020   
               
               
                  ET
               
               
                  Euroopa Liidu Teataja
               
               
                  L 258/27
               
            
         KOMISJONI RAKENDUSOTSUS (EL) 2020/1168,
         6. august 2020,
         millega muudetakse rakendusotsust (EL) 2016/587 teatavatel alternatiivkütustel töötada saavatesse sõiduautodesse paigaldatud tõhusate valgusdiood-välisvalgustite osas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. aprilli 2019. aasta määrust (EL) 2019/631, millega kehtestatakse uute sõiduautode ja uute väikeste tarbesõidukite CO2-heite normid ning millega tunnistatakse kehtetuks määrused (EÜ) nr 443/2009 ja (EL) nr 510/2011, (1) eriti selle artikli 11 lõiget 4,
         ning arvestades järgmist:
         
                     (1)
                  
                  
                     19. novembril 2019 esitasid tootjad FCA Italy S.p.A, Jaguar Land Rover LTD, OPEL Automobile GmbH-PSA, Automobiles Citroen, Automobiles Peugeot, PSA Automobiles SA, Renault, Škoda Auto a.s ja Ford-Werke GmbH (edaspidi „taotluse esitajad“) ühiselt komisjoni rakendusmääruse (EL) nr 725/2011 (2) artikli 12a kohase taotluse muuta komisjoni rakendusotsust (EL) 2016/587 (3) nii, et kõnealuse otsusega uuendusliku tehnoloogiana heaks kiidetud tõhusate valgusdiood-välisvalgustite (edaspidi „LED-välisvalgustid“) alla kuuluksid ka teatavatel alternatiivkütustel töötada saavate sõiduautode valgustid.
                  
               
                     (2)
                  
                  
                     Eelkõige taotlesid taotluse esitajad, et rakendusotsus (EL) 2016/587 hõlmaks veeldatud naftagaasil (LPG), surumaagaasil (CNG) või etanoolil (E85) töötavates sõiduautodes kasutatavaid tõhusaid LED-välisvalgusteid ning et vastavalt kohandataks CO2-heite vähenemise määramise katsemeetodi teatavaid tegureid.
                  
               
                     (3)
                  
                  
                     Komisjon hindas taotlust kooskõlas määruse (EL) 2019/631 artikliga 11, rakendusmäärusega (EL) nr 725/2011 ning tehniliste suunistega, mille järgi koostatakse uuendusliku tehnoloogia heakskiitmise taotlused vastavalt Euroopa Parlamendi ja nõukogu määrusele (EÜ) nr 443/2009 (4) ning Euroopa Parlamendi ja nõukogu määrusele (EL) nr 510/2011 (5) (2018. aasta juuli versioon) (6).
                  
               
                     (4)
                  
                  
                     Võttes arvesse veeldatud naftagaasi ja surumaagaasi üha laialdasemat kasutamist uutes sõiduautodes, on asjakohane täpsustada, et CO2-heite vähenemisena tänu uuenduslikule tehnoloogiale tuleks arvestada ka sellistel kütustel töötada saavate sõidukite tõhusate LED-välisvalgustite kasutamisest tulenevat CO2-heite vähenemist.
                  
               
                     (5)
                  
                  
                     Tingimusel, et lisatakse teatavad kütusespetsiifilised tegurid, on veeldatud naftagaasil ja surumaagaasil töötavate sõiduautode puhul asjakohane määrata CO2-heite vähenemine tänu LED-valgustussüsteemile kindlaks rakendusotsuse (EL) 2016/587 lisas sätestatud katsemeetodiga.
                  
               
                     (6)
                  
                  
                     Kuna E85 on kogu liidu turul vähe levinud, ei tohiks seda CO2-heite vähenemise kindlaksmääramise metoodikas bensiinist eristada.
                  
               
                     (7)
                  
                  
                     Seepärast tuleks rakendusotsust (EL) 2016/587 vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsust (EL) 2016/587 muudetakse järgmiselt:
            
                        1)
                     
                     
                        artikli 2 lõiget 1 muudetakse järgmiselt:
                        
                                    a)
                                 
                                 
                                    sissejuhatav lause asendatakse järgmisega:
                                    
                                       „1.   Tootja võib taotleda CO2-heite vähenemise sertifitseerimist ühe või mitme sellise valgusdiood-välisvalgusti puhul, mis on ette nähtud kasutamiseks sisepõlemismootoriga M1-kategooria sõidukites või sõidukivälise laadimiseta M1-kategooria hübriidelektrisõidukites (NOVC-HEV), mis vastavad Ühinenud Rahvaste Organisatsiooni Euroopa Majanduskomisjoni eeskirja nr 101 8. lisa punkti 5.3.2 alapunktile 3, sealhulgas lisaks bensiinile ja diislikütusele ka naftagaasil (LPG), surumaagaasil (CNG) või E85-l või nende kombinatsioonil töötada saavad sõidukid, tingimusel, et sõidukile on paigaldatud üks järgmistest valgusdioodvalgustitest või nende kombinatsioon:“;
                                    
                                 
                              
                                    b)
                                 
                                 
                                    teises lõigus asendatakse viide artikli 9 lõikele 1 viitega artikli 9 lõike 1 punktile a;
                                 
                              
                  
                        2)
                     
                     
                        artiklisse 3 lisatakse lõiked 3 ja 4:
                        
                           „3.   Kui tõhus valgusdiood-välisvalgusti on paigaldatud kahe- või segakütuselisele sõidukile, registreerib tüübikinnitusasutus CO2-heite vähenemise järgmiselt:
                           
                                       a)
                                    
                                    
                                       bensiini ja gaaskütust kasutava kahekütuselise sõiduki CO2-heite vähenemise väärtus veeldatud naftagaasi või surumaagaasi puhul;
                                    
                                 
                                       b)
                                    
                                    
                                       bensiini ja E85 kasutava segakütuselise sõiduki CO2-heite vähenemise väärtus bensiini puhul.
                                    
                                 
                        
                           4.   CO2-heite sertifitseeritud vähenemist, mis on registreeritud ökoinnovatsioonikoodiga nr 19, võib võtta arvesse tootjate keskmise eriheite arvutamisel kuni 31. detsembrini 2020.“;
                        
                     
                  
                        3)
                     
                     
                        lisa muudetakse järgmiselt:
                        
                                    a)
                                 
                                 
                                    punkti 2 muudetakse järgmiselt:
                                    
                                                i)
                                             
                                             
                                                kanne CFi kohta asendatakse järgmisega:
                                                „CF – ümberarvestustegur tabelist 3“;
                                             
                                          
                                                ii)
                                             
                                             
                                                kanne VPe kohta asendatakse järgmisega:
                                                „VPe – efektiivvõimsuse kulu tabelist 2“;
                                             
                                          
                              
                                    b)
                                 
                                 
                                    punktis 6 asendatakse kanne VPe kohta, sealhulgas tabelis 2, ja kanne CFi kohta, sealhulgas tabelis 3, järgmisega:
                                    „VPe: efektiivvõimsuse kulu tabelist 2
                                    
                                       Tabel 2
                                    
                                    
                                       Efektiivvõimsuse kulu
                                    
                                    
                                                Mootoritüüp
                                             
                                             
                                                Efektiivvõimsuse kulu (Vpe) [l/kWh]
                                             
                                          
                                                Bensiinil/E85-l töötav mootor
                                             
                                             
                                                0,264
                                             
                                          
                                                Bensiinil/E85-l töötav turbomootor
                                             
                                             
                                                0,280
                                             
                                          
                                                Diiselmootor
                                             
                                             
                                                0,220
                                             
                                          
                                                Veeldatud naftagaasil töötav mootor
                                             
                                             
                                                0,342
                                             
                                          
                                                Veeldatud naftagaasil töötav turbomootor
                                             
                                             
                                                0,363
                                             
                                          
                                                 
                                             
                                             
                                                Efektiivvõimsuse kulu (Vpe) [m3/kWh]
                                             
                                          
                                                Surumaagaasil (G20) töötav mootor
                                             
                                             
                                                0,259
                                             
                                          
                                                Surumaagaasil (G20) töötav turbomootor
                                             
                                             
                                                0,275
                                             
                                          CF: ümberarvestustegur tabelist 3
                                    
                                       Tabel 3
                                    
                                    
                                       Kütuse ümberarvestustegur (CF)
                                    
                                    
                                                Kütuseliik
                                             
                                             
                                                Ümberarvestustegur (CF) [gCO2/l]
                                             
                                          
                                                Bensiin/E85
                                             
                                             
                                                2 330 
                                             
                                          
                                                Diislikütus
                                             
                                             
                                                2 640 
                                             
                                          
                                                Veeldatud naftagaas
                                             
                                             
                                                1 629 
                                             
                                          
                                                 
                                             
                                             
                                                Ümberarvestustegur (CF) [gCO2/m3]
                                             
                                          
                                                Surumaagaas (G20)
                                             
                                             
                                                1 795 “
                                             
                                          
                              
                  
         
            Artikkel 2
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Brüssel, 6. august 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 111, 25.4.2019, lk 13.
         
            (2)  Komisjoni 25. juuli 2011. aasta rakendusmäärus (EL) nr 725/2011, millega kehtestatakse sõiduautode vähese CO2-heitega uuenduslike tehnoloogiate heakskiitmise ja sertifitseerimise kord vastavalt Euroopa Parlamendi ja nõukogu määrusele (EÜ) nr 443/2009 (ELT L 194, 26.7.2011, lk 19).
         
            (3)  Komisjoni 14. aprilli 2016. aasta rakendusotsus (EL) 2016/587, millega kiidetakse heaks sõidukite tõhusate valgusdiood-välisvalgustite kasutamine uuendusliku tehnoloogiana sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (ELT L 101, 16.4.2016, lk 17).
         
            (4)  Euroopa Parlamendi ja nõukogu 23. aprilli 2009. aasta määrus (EÜ) nr 443/2009, millega kehtestatakse uute sõiduautode heitenormid väikesõidukite süsinikdioksiidiheite vähendamist käsitleva ühenduse tervikliku lähenemisviisi raames (ELT L 140, 5.6.2009, lk 1).
         
            (5)  Euroopa Parlamendi ja nõukogu 11. mai 2011. aasta määrus (EL) nr 510/2011, millega kehtestatakse uute väikeste tarbesõidukite heitenormid, lähtudes väikesõidukite CO2-heite vähendamist käsitlevast liidu terviklikust lähenemisviisist (ELT L 145, 31.5.2011, lk 1).
         
            (6)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf